JUURET LÄHTEELLÄ Kosher lehtimajanjuhla
Jumala antoi Israelille Siinailla käskyn asua lehtimajoissa -
7 päivän ajan, jotta Israel aina muistaisi pelastumisen Egyptistä.
Tässä jaksossa käymme Neot Kedumimin raamattupuistossa.
Opimme, millainen lehtimajan pitäisi olla.
Täällä voi kokea, millaista oli elämä Raamatun aikaan.
Neot Kedumim on lähellä lentokenttää, mutta melua ei kuulu.
Joskus lentokoneen äänet kuuluvat, -
mutta tämä tuntuu paratiisilta verrattuna Israelin kaupunkeihin.
Olemme luonnon keskellä, ja voimme palata ajassa taaksepäin.
Se on hauskaa.
Alussa täällä oli vain paljaita vuoria.
Olemme istuttaneet kaikki kasvit ja puut.
Jokaisella puutarhalla on oma teemansa.
Yksi niistä on Jesajan puutarha. Jesaja on yksi lempiprofeetoistani.
Hänen profetiansa ovat luonnonläheisiä.
Täällä voimme miltei koskettaa Raamatun profetioita.
Juuri sitä tulimme tekemään.
Voisitko kertoa näistä lehtimajoista?
Tämä alue on omistettu lehtimajanjuhlan esittelylle.
Se on hyvin erityinen juhla.
Juhla ajoittuu yleensä syys-lokakuulle.
Myös juutalainen vuosi alkaa silloin.
Maanviljelyssä eletään sadonkorjuun aikaa.
Hedelmien sato on jo korjattu, -
mutta silti pitää rakentaa lehtimaja ulos ja asua siinä.
Jumala kuitenkin käski, että juuri tähän aikaan vuodesta -
meidän on todistettava uskomme.
Meidän on kiitettävä Herraa.
Lehtimaja kuvaa kaikkea tilapäistä elämässämme.
Pyydämme Herralta, -
että myös seuraavana vuonna saisimme hyvän sadon.
Tämä lehtimaja muistuttaa tiipiitä.
Emme rakentaneet näitä lehtimajoja oman mielikuvituksemme mukaan.
Mishnasta löytyy väittelyitä siitä, -
millainen lehtimaja on kosher ja millainen ei ole.
Siihen liittyy säädöksiä.
Tiipii-lehtimajasta käytiin keskustelua.
Rabbi Elieser väitteli siitä muiden rabbien kanssa.
Rabbi Elieserin mielestä se sopisi lehtimajaksi, muiden mielestä ei.
Muiden mielestä seiniä pitäisi olla vähintään kolme.
Tiipii-maja näyttää laiskan ihmisen luomukselta.
Tämä lehtimaja kulkee pyörien päällä.
Myös ennen vanhaan ihmiset matkustelivat.
Tästäkin lehtimajasta väiteltiin, onko se kosher.
Ratsastaminen on sallittua arkena, mutta ei juhlapyhänä.
Samaa kiistaa on käyty kamelista.
Voiko kamelinkuljettaja rakentaa lehtimajan kamelinsa päälle?
"Megamel" on eräänlainen kameli-taksikuski.
Kamelilla voi ratsastaa arkena, mutta juhlapäivänä ei, -
koska se olisi epäkunnioittavaa.
Puhuit siitä, kuinka lehtimaja on tai ei ole kosher.
Katsojat saattavat ajatella, että kosher liittyy aina ruokaan.
Kosher-sana ei liity ainoastaan ruokaan.
Kosher on sitä, että täytämme Jumalan käskyn oikealla tavalla.
Joskus täytämme Jumalan käskyjä väärällä tavalla.
Se ei ole kosheria.
Kosher-käsite liittyy moneen asiaan, -
esimerkiksi juuri lehtimajan rakentamiseen.
Kannattaa käyttää oikeaa tapaa.
Viikon sanamme on "Kasher", eli kosher.
Sanan juurikirjaimet ovat kaf-shin-resh.
Se tarkoittaa myös hyvää fyysistä kuntoa.
Sana tarkoittaa oikealla tavalla tekemistä.
Sanaa voi käyttää monessa yhteydessä.
Sitä käytetään, jos puhutaan hyvästä fyysisestä kunnosta.
Ennen kuin jatkamme kosher-lehtimajojen tutkimista, -
käymme Jerusalemissa kyselemässä, mitä kosher-sana tarkoittaa.
Se tarkoittaa juutalaisia ruoka- säädöksiä. Sikaa ei saa syödä.
Kana sen sijaan on kosheria.
Katsojamme haluaisivat tietää, mitä kosher merkitsee.
Kosher tarkoittaa oikeaa ruokavaliota.
Se ei tarkoita pelkästään oikeaa tapaa laittaa ruokaa, -
vaan myös ruoka-aineiden ja astioiden on oltava kosher.
Myös ruokalajien syömäjärjestykseen liittyy sääntöjä.
Maitoa ei saa juoda lihan syömisen jälkeen.
Uskonnollinen juutalainen saa syödä kosher-ruokaa, -
mutta siihen liittyy tuhansia sääntöjä.
Osaatko ne ulkoa? -En.
Rabbit ovat opetelleet ne, ja luotan heidän sanaansa.
Onko kosher-säädöksiä helppo seurata?
Se on välillä vaikeaa, mutta mahdollista.
Kosher tarkoittaa ruokaan liittyviä säädöksiä.
Kosher-ruoka on terveellisempää.
Jatkamme Neot Kedumimin kiertuetta heti mainoksen jälkeen.
Oletko nauttinut Batyan ruoanlaitosta?
Katsojamme ovat kyselleet reseptien perään, -
ja nyt voit löytää ne kotisivuiltamme osoitteesta -
www.roots4you.tv.
Voit lähettää pyynnön osoitteeseen barry@roots4you.tv.
Laitamme sivustolle jatkuvasti uusia reseptejä, -
joten liity postituslistalle, niin lähetämme ne suoraan sinulle.
Resepteistä tulee olemaan iloa koko perheellesi.
Kokeile niitä kaikkia.
Liity postituslistallemme.
Tehdään se yhdessä.
Täällä on kaikennäköisiä lehtimajoja.
Tässä on pilvenpiirtäjä-lehtimaja.
Se näyttää modernilta, mutta se keksittiin tuhansia vuosia sitten.
Senkin oikeellisuudesta kiisteltiin.
Alempi lehtimaja ei kelpaa, mutta ylempi kelpaa, -
koska sieltä voi nähdä tähtiä.
Luonnossa oleminen on oleellinen osa tätä käskyä.
Tähtien pitää näkyä.
Pilvenpiirtäjän alakerrasta niitä ei näe.
Käskyn tarkoitus on auttaa meitä katsomaan taivaalle, kohti Jumalaa.
Ylempi lehtimaja on kosher, alempi ei.
Onko selvä?
Miksi tuo lehtimaja on niin pieni? Onko se eläinten maja?
Rabbien piti keksiä lehtimajoille sopivat kokorajoitukset.
Tämä lehtimaja edustaa pienintä mahdollista lehtimajaa.
Lehtimajan on oltava vähintään kahdeksan kämmenmitan korkuinen.
Yksi kämmenmitta on noin kahdeksan senttimetriä.
Lehtimajan on siis oltava 64 senttimetrin korkuinen.
Köyhä ihminen haluaa rakentaa vaatimattoman lehtimajan.
Tätä pienempää ei kuitenkaan saa tehdä.
Uskon pieniin asioihin.
Olen itsekin pienikokoinen.
Mahtuisinkohan tuon lehtimajan sisälle?
Tänne mahtuu hyvin.
Mutta seuraava lehtimaja on jo paljon suurempi.
Tätä lehtimajaa korkeampaa majaa ei saa tehdä.
Lehtimajan maksimikorkeus on 20 kyynärää.
Nämä ovat ikivanhoja mittoja.
"Tefah" on kämmenmitta, ja "amah" kyynärä.
Tuota korkeampi lehtimaja ei ole enää väliaikainen asumus.
Rikkaidenkin on pysyttävä kohtuudessa.
On pyrittävä tekemään lehtimaja, joka on väliaikainen ja vaatimaton.
Ei liian iso eikä liian pieni.
Amah, eli kyynärä, -
on mitta kyynärpäästä sormiin.
Täällä on lampikin.
Rakensimme tänne näitä tekolampia, -
jotta voisimme esitellä vanhoja maanviljelysmenetelmiä.
Tämä on yksi tekolammistamme.
Lupasin näyttää sinulle vedenkestävän lehtimajan.
Kelluva lehtimaja.
Erilaiset lehtimajat kertovat meille entisaikojen elämästä.
Ihmiset matkustivat kameleilla ja veneillä.
Matkustaessaankin he halusivat täyttää Jumalan käskyn.
Näin he voivat syödä ateriansa lehtimajassa jopa veneessään.
Voitte tulla tänne lehtimajaristeilylle.
Teillä on täällä entisaikojen risteilyalus.
Kyllä sillä saa risteillä, jos vain mahtuu veneeseen.
Ruokaa laittaessa on varottava, ettei koko vene syty tuleen.
Mikä on tuon bamburuo'on tarina?
Sitä kutsutaan hepreassa mittaruo'oksi.
Ruoko koostuu samanmittaisista osista.
Tätä käytettiin luonnollisena mittatikkuna.
Lisäsimme tähän vanhoja mittayksiköitä.
Pienin on sormenleveys, sitten tulevat kämmenmitta ja kyynärä.
On hauska nähdä, kuinka lapset mittaavat tässä omaa pituuttaan.
"Olen 3 kyynärää, 4 kämmenmittaa ja 2 sormea pitkä."
Michal kertoo, kuinka pitkä olen.
Olet kolmen ja neljän kyynärän välissä.
Olet noin kolme kyynärää ja kaksi kämmenmittaa pitkä.
Kolme amahia ja kaksi tefahia.
/Kolme kyynärää ja kaksi kämmentä.
Ruo'olla on symbolinen merkitys.
Se symboloi joustavuutta.
Pienikin tuulenvire saa sen liikkumaan.
Silti sitä on vaikea irrottaa.
Mishna opettaa, että meidän tulisi olla yhtä joustavia.
Taipuisuus auttaa pääsemään ongelmien yli.
Meidän on taivuttava tuulen mukana.
Lehtimajoja on monenlaisia.
Oma lehtimajani on kosher.
Siellä riittää tilaa monille ystäville.
Tule mukaan Barry Segalin ja Vision for Israelin lehtimajanjuhlaan.
Profeetta Sakarja ennusti, -
että viimeisinä päivinä kansat vaeltavat Jerusalemiin -
palvomaan Herra Sebaotia ja juhlimaan lehtimajanjuhlaa.
Lähettäkää meille sähköpostia tai käykää nettisivuillamme.
Juhlilla on tunnettuja raamatun- opettajia ja ylistystiimejä.
Voitte osallistua myös Jerusalem-marssiin.
Tulkaa juhlimaan kanssamme.
Olemme nähneet jo vesilehtimajan, ja tämä lehtimaja on puussa.
Jos sinne kiipesi sapattina, piti olla katkomatta oksia.
Se on sapattina kiellettyä.
Tavallisena päivänä siellä sai oleilla vapaasti.
Asutko tuolla ylhäällä?
Asuisin siellä mielelläni pari päivää viikossa.
Oletko halunnut vierailla Israelin maassa?
Haluatko ymmärtää Raamattua syvemmin?
Järjestämme matkoja Israeliin ja kutsumme sinut elämäsi matkalle.
Voit kokea Raamatun maan kanssamme.
Jos kiinnostuit, soita ruudussa näkyvään numeroon -
tai lähetä meille sähköpostia osoitteeseen barry@roots4you.tv.
Nähdään Israelissa.
Michal johdattaa meidät lehtimajakylästä puutarhaan, -
jossa esitellään lehtimajanjuhlan neljä tärkeää kasvilajia.
Nämä neljä lajia symboloivat erityyppisiä juutalaisia.
Etrog on sitrushedelmä, joka sekä tuoksuu että maistuu hyvälle.
Se symboloi tekoja ja uskoa.
Tämä on siis neljän lajin puutarha.
Nämä neljä lajia liittyvät lehtimajanjuhlaan.
Täällä on muitakin kasvilajeja.
Raamattu ei kerro puiden nimiä, vaan niiden ominaisuuksia.
Raamattu kehottaa ottamaan ihania hedelmiä puista.
Mishnan aikaan pidettiin hedelmien kauneuskilpailu.
Mikä hedelmistä sopisi ihanimmaksi hedelmäksi?
Yksi ehdokkaista oli johanneksenleipäpuu.
Rabit pitivät puuta ihanana, mutta hedelmää rumana.
Seuraavaksi ehdotettiin granaattiomenaa, -
mutta granaattiomenapuu ei ollut tarpeeksi näyttävä.
Lopulta valittiin sukaattisitruuna.
Se kuuluu sitrushedelmiin, ja hedelmä näyttää sitruunalta.
Sukaattisitruunapuu on työläs kasvatettava.
Sukaattisitruunoita alettiin kasvattaa minun kylässäni.
Eräs perhe päätti 50-luvulla, -
että heidän on alettava kasvattaa sukaattisitruunoita Israelissa.
He onnistuivat siinä.
Jos sukaattisitruunassa on pienikin naarmu, se ei ole kosher.
Sukaattisitruunoita voi ostaa torilta ennen lehtimajanjuhlaa.
Hyvä sukaattisitruuna voi maksaa jopa sata shekeliä.
Niitä kasvatetaan vain lehtimajanjuhlaa varten.
Siitä voi tehdä marmeladia, mutta paljaaltaan se ei maistu hyvältä.
Muistan, kuinka itse kävin torilla ostoksilla.
Oli todella vaikeaa löytää sukaattisitruuna, -
jossa ei olisi naarmua.
Siksi viljelijöiden on tehtävä kovasti töitä, -
etteivät hedelmät naarmuuntuisi ja menettäisi kosher-statustaan.
Sukaattisitruunapuita pitää hoitaa hyvin hellästi.
Hedelmät tulevat helposti käyttökelvottomiksi.
Tuo hedelmä näyttää hyvältä, ainakin tästä kulmasta.
Toinen neljästä lajista on myrtti, jolla on tuoksu, mutta ei makua.
Se symboloi uskoa ilman tekoja.
Olemme myrttimetsässä.
Metsän läpi kulkee kaunis tunneli.
Kaikki nämä puut olivat ehdolla Raamatussa mainittuun puuhun, -
jossa on paljon lehtiä.
Tämä oksa on niin täynnä lehtiä, että itse oksaa tuskin näkee.
Oksa on hyvin tiheä.
Parhaana pidetään oksaa, -
jonka lehdet kasvavat kolmen ryhmissä.
Yleensä ne kasvavat kaksittain.
Kolmilehtiset oksat ovat hyvin kalliita.
Niitä sanotaan kolmiomyrteiksi.
Jos myrttipuusta leikataan tai poltetaan oksia, -
se kasvaa paremmin.
Luonto osoittaa meille, -
että kriisi tai tulipalo voi herättää uutta elämää.
Myös meidän elämässämme on joskus kriisejä, -
jotka voivat voimaannuttaa meitä.
Olemme samanlaisia kuin luonto.
Palmupuu on kolmas kasvilajeista. Se maistuu, mutta ei tuoksu.
Se symboloi tekoja ilman uskoa.
Rakennamme joka vuosi lehtimajan omaan kotiimme.
Ovatko nämä niitä samoja oksia, joita laitamme lehtimajan katolle?
Jumala käski meitä ottamaan palmunoksia.
Hepreassa käytetään oksista samaa sanaa kuin kädestä.
Myöhemmin rabit ajattelivat, että se on liian vaarallista.
Kun kantaa oksia, saattaa satuttaa ohikulkijoita.
Oksat ovat teräviä.
Rabit keksivät, -
että palmunoksien sijaan voidaan käyttää palmun sydäntä.
Hepreaksi se on "lulav". Se tulee sanasta "lev", sydän.
Lulav on oksa, joka kasvaa puun keskeltä.
Lehdet eivät ole vielä auenneet.
Ajan mittaan ne aukeaisivat.
Lehtimajanjuhlassa käytetään oksaa, joka ei ole auennut.
Torilla on etsittävä hyvin nuorta oksaa.
Tässä on siis lulav.
Palmunoksia laitamme lehtimajan katolle, koska niistä näkee läpi.
On tärkeää, että katon läpi näkyvät tähdet.
Kun menet seuraavan kerran lehtimajaan, katso tähtiä.
Neljäs laji on paju, jolla ei ole makua eikä tuoksua.
Se symboloi ihmistä, jolla ei ole uskoa eikä tekoja.
Vanhassa laulussa lauletaan harpuista pajupuissa.
Nyt olemme pajupuiden alla. Kertoisitko meille niistä?
Ne ovat kauniita ja vihreitä, -
mutta ne voivat kukoistaa vain veden äärellä.
Jos paju ei saa vettä, se lakastuu nopeasti.
Se muistuttaa meitä siitä, että mekin tarvitsemme vettä.
Mekään emme voi elää ilman sadetta.
Lehtimajanjuhlan loppupuolella pyydämme Jumalalta sadetta.
Olemme riippuvaisia sadevedestä.
Vesivaramme eivät muuten riitä.
Olemme samanlaisia kuin paju. Jos emme saa vettä, lakastumme.
Lakastumme kuin paju.
Kasvit eivät pärjäisi ilman taivaasta tulevaa sadetta.
Neot Kedumimiin on rakennettu vanhanaikainen laite, -
jolla voitiin vähentää riippuvuutta sadevedestä.
Selittäisitkö, mikä tämä oikein on?
Sitä kutsutaan vesipyöräksi.
Joka puolella pyörää on kannuja.
Kun joku kävelee pyörän sisällä, -
pyörä nostaa vettä alhaalta ylös vesijohtoon.
Täällä kasvaa viikunapuita ja viiniköynnöksiä.
Pyörä on kuin hissi, joka nostaa veden korkeammalle.
Käytettiinkö tällaisia pyöriä Raamatun aikaan?
Ehkä vasta vähän myöhemmin.
Israelissa niitä ei tosin käytetty, koska täällä on niin vähän vettä.
Täällä käytettiin enemmän kaivoja ja vesisäiliöitä.
Tällaisia vesipyöriä rakensivat vain rikkaat.
Niitä käytettiin Espanjassa ja Egyptissä.
Liittyykö se millään lailla lehtimajanjuhlaan?
Lehtimajanjuhlasta alkaa uusi sadevuosi.
Kesä on juuri päättynyt, ja maa janoaa vettä.
Silloin rukoilemme sadetta.
Tämän juhlan aikana ikään kuin menemme oikeuteen -
ja odotamme kuulevamme, antaako tuomari meille sadetta vai ei.
Oikeastaan lehtimajanjuhlassa juhlitaan vettä ja sitä, -
kuinka ihmiset kaipaavat sadetta.
Päätämme tämän jakson perinteiseen saderukoukseen, -
jota rukoillaan koko talven ajan.
"Aabrahamin ja Jaakobin tähden, älä pidätä sadetta.
Muista Moosesta, joka vedettiin ylös Niilin virrasta."
Suomennos: Hanna Tischer
Voit tukea Juuret lähteellä ohjelmien käännös- ja tekstitystyötä -
soittamalla tukinumeroomme 0600-10077 (9,85 euroa + pvm)
Ristin Tuki ry:n tilinumero FI40 1112 3000 3427 89
viite: 7744 Keräyslupa RA/2016/824